סוזן הלמס

סוזן ג'יין הלמס (באנגלית: ; נולדה ב-26 בפברואר 1956) היא אסטרונאוטית עבר אמריקאית בנאס"א ולוטננט גנרלית לשעבר בצבא ארצות הברית.<ref name=":0"></ref> היא הייתה האסטרונאוטית הראשונה מצבא ארצות הברית ומפקדת חיל האוויר ה-14 של ארצות הברית.

הלמס השתתפה בחמש משימות במעבורות חלל בהן שהתה בתחנת החלל הבינלאומית במשך 211 ימים, והשתתפה בהליכת החלל הארוכה ביותר, לצידו של ג'יימס ווס.<ref name=":1"></ref> לאחר שירות של יותר מעשרים שנה, פרשה הלמס מחיל האוויר של ארצות הברית בשנת 2014.<ref name=":0" />

== תחילת דרכה ==
הלמס נולדה בשארלוט שבצפון קרוליינה לפט (לוטננט קולונל לשעבר בצבא ארצות הברית) ולדורי הלמס. בהמשך למסורת הצבאית המשפחתית למדה אווירונאוטיקה באקדמיית חיל האוויר האמריקאי, ובהמשך הוצבה בבסיס חיל האוויר אגלין שבפלורידה.<ref></ref><ref name=":0" /><ref name=":1" />

== קריירה צבאית ==
בבסיס חיל האוויר בפלורידה, הלמס עבדה כמהנדסת חימוש למטוסי F15 ו-F16, ולאחר מכן המשיכה את לימודיה באוניברסיטת סטנפורד והפכה למרצה חיצונית באקדמיית חיל האוויר האמריקאי.<ref name=":1" /><ref name=":0" /> במסגרת תפקידה כמהנדסת בודקת טיסות, טסה ביותר משלושים סוגי מטוסים שונים.<ref name=":1" /><ref name=":0" />

בשנת 1990, נבחרה להיות אסטרונאוטית על ידי NASA, והכשרתה הסתיימה כעבור כשנה, אשר לאחריה נשלחה ל-5 משימות שונות בחלל. במהלך משימות אלו שהתה במצטבר 211 יום בתחנת החלל הבינלאומית.<ref name=":2"></ref>

עם חזרתה לצבא ארצות הברית, שימשה הלמס כסגנית מפקד אגף החלל ה-45 בצבא ארצות הברית ובהמשך שימשה כסגנית מפקד אגף חינוך והכשרה בבסיס חיל האוויר רנדולף. בשנת 2006, הלמס הפכה למפקדת אגף החלל ה-45 ולאחר כשנתיים מונתה לתפקיד מנהלת תכנון ומדיניות בבסיס חיל האוויר אופוט.<ref name=":1" />

חמש שנים מאוחר יותר, קודמה הלמס לדרגת לוטננט גנרל בצבא האמריקאי ומונתה למפקדת חיל האוויר ה-14.<ref name=":2" />

ב-2013 מונתה על ידי הנשיא ברק אובמה לסגנית מפקד פיקוד החלל שבחיל האוויר האמריקאי, אולם מינוי זה נפסל על ידי הקונגרס בשל טענות על כך שלא נהגה בחומרה מספקת במקרה של תלונה על תקיפה מינית.<ref name=":1" /> זאת על רקע ריבוי הטרדות ותקיפות מיניות בחיל האוויר האמריקאי אשר פורסמו בתקופה זו והעלו את המודעות לנושא ואת הצורך במדיניות תקיפה יותר.

== קריירה ב-NASA ==
הלמס נבחרה כאסטרונאוטית על ידי NASA ב-1990. לאחר הכשרתה, היא טסה במשימות STS-54 (1993), STS-64 (1994), STS-78 (1996), STS-101 (2000) ו-ISS Expedition 2 crew (2001). הלמס שהתה במצטבר כ-5064 שעות בחלל, במהלך כחמש טיסות שונות לחלל, וביצעה הליכות חלל כשמונה שעות ו-56 דקות.<ref name=":1" />

במשימתה הראשונה STS-54 הלמס טסה במעבורת החלל אנדוור (ג'ון קספר היה מפקד צוות), במשימה שמטרתה הייתה פריסת מערכת TDRS (Tracking and Data Relay Satellite System).<ref name=":0" /><ref name=":1" />

במשימה STS-64 במעבורת החלל דיסקברי (ריצ'רד ריצ'רדס היה מפקד צוות) ב-1994 הלמס שימשה כמהנדסת הטיסה וכמפעילת RMS (מערכת לתפעול מרחוק במעבורת). מטרת משימה זו הייתה הערכת האירוסולים באטמוספירת כדור הארץ.

במשימה STS-78 במעבורת החלל קולומביה (טרנס הנריקס היה מפקד צוות) הלמס שהתה יותר מ-16 ימים בחלל, בהם שימשה כמהנדסת הטיסה במשימה שמטרתה הייתה הטסת מעבדה כהכנה לתחנת החלל הבינלאומית.

במשימתה הרביעית, STS-101 הלמס סייעה בהבאת אספקה חדשה ותיקונים שונים בתחנת החלל הבינלאומית.

בטיסתה האחרונה, במעבורת החלל דיסקברי במשימה STS-102 הלמס הגיע לחלל כחברה במשלחת מס' 2 לתחנת החלל הבין-לאומית. היא שהתה בתחנת החלל הבינלאומית כ-163 ימים, בהם השתתפה בהליכת החלל הארוכה ביותר, שנערכה כשמונה שעות וחמישים ושש דקות.<ref name=":1" />

ב-2002 הלמס עזבה את NASA וחזרה לשרת בחיל האוויר האמריקאי.<ref name=":1" />

== פרסים ועיטורים ==
* עיטור מפקדת פעולות חלל
* עיטור בכיר בחיל האוויר ואסטרונאוט
* מדליית השירות העילאי של מחלקת ההגנה
* לגיון ההצטיינות
* מדליית שירות ראוי
* מדליית שירות ראוי לשבח
* מדליית שירות ראוי לשבח בחיל האוויר
* פרס היחידה המצטיינת
* פרס הארגון המצטיין
* עיטור המופת של NASA
* מדליית מנהיגות NASA
* מדליית שירות הביטחון הלאומי
* מדליית המלחמה בטרור
* עיטור שירות ארוך מחוץ לארצות הברית
* פרס שירות ארוך בחיל האוויר
* עיטור הקליעה של צבא ארצות הברית
* עיטור האימונים של חיל האוויר
* בשנת 2018, הלמס הוכנסה להיכל תהילת הנשים שבקולורדו.

== קישורים חיצוניים ==

* 
* 

== הערות שוליים ==

קטגוריה:אסטרונאוטיות אמריקאיות
קטגוריה:אמריקאים שנולדו ב-1956
קטגוריה:אמריקאיות שנולדו ב-1956
קטגוריה:אנשי צוות תחנת החלל הבין-לאומית